Skotte kan dalk nog Sesnasies-pyp rookHugh Jones het twee drieë teen Frankryk gedruk. Foto: Malcolm Mackenzie/ProSportsImages/DPPI via AFP. Ondanks hul nederlaag die afgelope naweek op die Stade de France, meen Huw Jones dat Skotland nog ŉ definitiewe kans staan om die Sesnasiesreeks te wen. Die Skotte – wat deesdae amper almal se tweede gunstelingspan op die internasionale verhoog is – het goed teen Frankryk terugbaklei nadat hulle vroeër in die wedstryd ŉ agterstand van 19 – 0 in die gesig gestaar het. Gael Fickou se drie laat in die wedstryd het egter die Skotte se terugvegpartytjie in die wiele gery en hulle kon nie ŉ bonuspunt inoes nie. “Dit was nie lekker toe Frankryk in die doodsnikke nog ŉ drie gedruk het nie, maar ons is steeds in die titelwedloop. Ons glo dat ons enige span kan klop, veral op ons tuisveld,” het Jones gesê. Die Skotte sluit hul Sesnasies-veldtog in Edinburgh af, wanneer hulle op Murrayfield teen Ierland en Italië kragte meet. Jones, wat ŉ hele paar wedstryde vir Ikeys en die Stormers gespeel het, het Sondag veral met sy hardlooplyne beïndruk en hy het twee drieë gedruk. A classic Huw Jones line ????#AsOne | #FravSco pic.twitter.com/kFJJb44EGW — Scottish Rugby (@Scotlandteam) February 26, 2023 “Ons het ŉ goeie rekord op Murrayfield en het so ŉ bietjie momentum ná die Frankryk-wedstryd opgebou. Ons speel met elke toets beter en ek voel ons is op pad na ons beste spel. Hopelik kan ons binnekort op alle suiers vuur en vir die volle 80 minute ons teenstanders onder druk plaas.” Die Iere is tans die beste rugbyspan ter wêreld en hulle is boonop nog onoorwonne in die Sesnasiesreeks. Tog meen die 29-jarige agterspeler dat die doedelsakke triomfantelik deur Murrayfield se luidsprekers kan blêr. “Net soos in die wedstryd teen Frankryk sal ons dán ook glo dat ons as oorwinnaars van die veld kan stap. Ons glo in ons vermoëns en ons sal met selfvertroue speel.” Skotland en Ierland speel op 12 Maart teen mekaar. Huwipulotu Episode 3⃣#AsOne | #FravSco pic.twitter.com/AsyjTXDoyQ — Scottish Rugby (@Scotlandteam) February 26, 2023 Die afgelope naweek se Sesnasies-uitslae: Ierland 34 – 20 Italië Engeland 20 – 10 Wallis Skotland 21 – 32 Frankryk Sesnasies-punteleer: